**REGULAMENTUL FACULTĂŢII DE FIZICĂ REFERITOR LA ORGANIZAREA ȘI desfĂŞurarea EXAMENULUI DE FINALIZARE A STUDIILOR NIVEL LICENŢĂ ŞI MASTERAT**

**valabil pentru anul universitar 2024-2025,** aprobat de Consiliul Facultății de Fizică în data de 19. 06. 2025.

**Art. 1. Cadrul Legal**

Examenul de finalizare a studiilor la nivel licență și masterat la Facultatea de Fizică se organizează în conformitate cu prevederile Legii învățământului superior nr. 199/2023 cu modificările și completările ulterioare, ale actelor normative ce decurg din aplicarea acestei legi, ale Cartei Universității Babeș-Bolyai (UBB), și a Hotărârii Senatului nr. 39 din 20.03.2024.

**Acest regulament cadru este completat de următoarele prevederi specifice Facultății de Fizică și se aplică în cazul în care activitățile didactice se desfășoară față în față.**

**Art. 2. Nivel LICENȚĂ**

Comisia recunoaște notele obținute la probele susținute în sesiunile anterioare ale examenului de licență desfășurate la Facultatea de Fizică a UBB.

Lucrările de licență/diplomă/disertație se pregătesc, elaborează, editează și se susțin în limba de predare a specializării sau limba engleză.

Pentru înscrierea la examenul de licență candidații trebuie să prezinte un atestat/certificat de competență lingvistică într-o limbă de largă circulație internațională cu un calificativ de minim A2.

Examenul se va desfășura conform calendarului stabilit de Facultatea de Fizică. În cadrul examenului candidații vor susține 2 probe distincte, astfel:

**Proba 1** – Evaluarea cunoștințelor fundamentale și de specialitate – un **EXAMEN** **SCRIS** compus din:

* **2 probleme** cu câte 4 subpuncte alese liber din cele 4 probleme propuse din unele cursuri de bază (Mecanică și acustică, Fizică moleculară și căldură, Electricitate și magnetism, Optică) – pentru verificarea cunoștințelor fundamentale (cu aceeași tematică pentru toate specializările). Fiecare problemă va fi punctată cu 0-3 puncte (conform baremului de corectare).
* **un test grilă** **cu 15 întrebări,** cu 3 variante de răspuns din care una singură corectă – pentru verificarea cunoștințelor de specialitate (pe baza unei [tematici](http://phys.ubbcluj.ro/licenta/tematici.pdf) elaborate distinct pentru fiecare specializare din disciplinele enumerate în Anexa 1). răspunsurile corecte vor fi punctate cu 0,2 puncte/ întrebare.

**Nota finală** se calculează astfel: **1 punct din oficiu +** **punctaj total probleme + punctaj total întrebări**

**Proba 2** – **Prezentarea și susținerea publică a lucrării de licenț****ă/diplomă**

* Lucrarea de licență/diplomă se elaborează în conformitate cu anexele la prezentul Regulament.
* La lucrarea de licență/diplomă se va atașa un rezumat în limba engleză.
* La lucrare de licență/diploma se va atașa o declarație (Anexa 6) a autorului legată de utilizarea uneltelor bazate pe Inteligență Artificială.
* Fiecare coordonator de lucrare de licență/diplomă prezintă un text (Anexa 5) care caracterizează contribuția autorului și originalitatea abordării tematicii lucrării, în limba liniei de studii respective sau în limba engleză. Acest document se depune la secretariatul facultății cu minim 3 zile înainte de data susținerii examenului.
* Fiecare coordonator de lucrare de licență/diplomă propune o notă de la 5 la 10 care trebuie să reflecte conținutul științific și pregătirea lucrării. Nota va fi trecută în Anexa 5.
* Prezentarea lucrării se va face cu videoproiectorul, ea fiind elaborată utilizând un soft de prezentare.
* Candidatul are alocate 12 minute pentru prezentarea lucrării.
* Membrii comisiei vor adresa fiecărui student cel puțin 3 întrebări; numărul total al întrebărilor este limitat la 6; timpul alocat întrebărilor și răspunsurilor este de minim 5 minute; cel puțin doi membri ai comisiei vor adresa întrebări.
* Prezentarea va fi notată cu notă întreagă de la 1 la 10 de către fiecare membru al comisiei. Între aceste note nu poate fi o diferență mai mare de 2 puncte. Nota acordată de coordonator in Anexa 5 este orientativă. Președintele comisiei are rol de mediator pentru armonizarea notării iar nota pentru susținere se obține din media notelor acordate.

**Nota finală** se va obține din media aritmetică a notelor primite la Proba 1, respectiv Proba 2.

**Art. 3. nivel MASTER**

Examenul se va desfășura conform calendarului stabilit de Facultatea de Fizică. În cadrul examenului candidații vor susține o singură probă:

**Prezentarea și susținerea publică a lucrării de disertație**

* Lucrarea de disertație se elaborează în conformitate cu anexele la prezentul Regulament.
* Fiecare coordonator de lucrare de disertație prezintă un text (Anexa 5) care caracterizează contribuția autorului și originalitatea abordării tematicii lucrării, în limba liniei de studii respective sau în limba engleză. Acest document se depune la secretariatul facultății cu minim 3 zile înainte de data susținerii examenului.
* La lucrare de disertație se va atașa o declarație (Anexa 6) a autorului legată de utilizarea uneltelor bazate pe Inteligență Artificială.
* Fiecare coordonator de lucrare de licență/diplomă propune o notă de la 5 la 10 care trebuie să reflecte conținutul științific și pregătirea lucrării. Nota va fi trecută în Anexa 5.
* Prezentarea lucrării se va face cu videoproiectorul, ea fiind elaborată folosind un soft de prezentare.
* Candidatul are alocate 12 minute pentru prezentarea lucrării.
* Membrii comisiei vor adresa fiecărui student cel puțin 3 întrebări; numărul total al întrebărilor este limitat la 6; timpul alocat întrebărilor și răspunsurilor este de minim 5 minute; cel puțin doi membri ai comisiei vor adresa întrebări.
* Prezentarea va fi notată cu notă întreagă de la 1 la 10 de către fiecare membru al comisiei. Între aceste note nu poate fi o diferență mai mare de 2 puncte. Nota acordată de coordonator este orientativă. Președintele comisiei are rol de mediator pentru armonizarea notării iar nota finală se obține din media notelor acordate.

**Art. 4. Procedura de verificare de similitudini a lucrărilor de licență/diplomă/disertație**

1. Înainte de predarea lucrărilor (conform calendarului stabilit) se va efectua verificarea de similitudini conform unei proceduri aprobate de Consiliul Facultății. Procentajul maxim de similitudine acceptat la Facultatea de Fizică este de 20%. **Acesta se va referi exclusiv la materialul corect citat și nu include refolosirea de materiale din publicații anterioare ale candidatului.**
2. Coordonatorul lucrării analizează raportul de similitudini și:
   1. poate solicita studentului rezolvarea unor situații de similitudine care reies din raport. Lucrarea este reverificată iar procedura continuă până când procentajul de similitudine (în acord cu punctul a.) nu depășește 20%.
   2. dacă consideră că nu există probleme de similitudini, va completa Anexa 5, menționând acest lucru.

**Art. 5. Procedura de publicare a lucrărilor de licență****/diplomă/disertație pe pagina web a facultății**

1. Lucrările care au obținut notă de trecere se vor publica pe pagina facultății, în format .pdf, într-o secțiune dedicată, după terminarea examenului de licență/diplomă/disertație.
2. Prin excepție de la punctul a., publicarea lucrării pe pagina facultății poate fi amânată până la valorificarea lucrării prin publicarea într-o revistă de specialitate/prezentare la conferință/..., dar nu mai mult de 3 ani.
3. Pentru invocarea excepției de la punctul b, conducătorul lucrării trebuie să indice acest lucru în Anexa 5.

Art. 6. Prezentul regulament este actualizat de drept cu orice prevedere modificatoare imperativă survenită ulterior în legislația României sau în Regulamentul corespunzător al UBB.

Decan,

Prof.dr. Daniel Aurelian ANDREICA

**ANEXA 1**

**LISTA DISCIPLINELOR PENTRU VERIFICAREA CUNOȘTINȚELOR DE SPECIALITATE**

**Fizică (linia română)**

* Mecanică cuantică I
* Fizica atomului
* Fizica nucleară
* Spectroscopie și laseri
* Fizica solidului

**Fizică (linia maghiară)**

* Mecanică cuantică I
* Fizica atomului
* Fizica nucleară
* Fizica statistică
* Fizica solidului

**Fizică medicală**

* Biofizică și biochimie generală
* Radiologie și imagistică medicală
* Medicină nucleară
* Fizica atomului
* Detectori, dozimetrie și radioprotecție

**Fizică informatică (linia română)**

* Informatică aplicată în fizică
* Metode numerice și de simulare în fizică
* Baze de date
* Fizica atomului
* Fizica semiconductorilor

**Fizică informatică (linia maghiară)**

* Informatică aplicată în fizică
* Metode numerice și de simulare în fizică
* Fundamentele programării
* Fizica atomului
* Fizica semiconductorilor

**Fizică tehnologică (linia română)**

* Fizica și tehnologia polimerilor
* Aplicații tehnologice ale fizicii laserilor. Biofotonică
* Metode fizice de măsură și control nedistructiv
* Fizica semiconductorilor
* Biorobotica
* Fizica și tehnologia materialelor magnetice

**Fizică tehnologică (linia maghiară)**

* Fizica și tehnologia polimerilor
* Aplicații tehnologice ale fizicii laserilor. Biofotonică
* Metode fizice de măsură și control nedistructiv
* Fizica semiconductorilor
* Robofizică
* Fizica și tehnologia materialelor magnetice

**ANEXA 2**

**Cerințe privind realizarea, redactarea şi susținerea lucrării de licență/diplomă și de disertație**

**I. Structura lucrării**

Lucrările de licență/diplomă/disertație se pregătesc, elaborează, editează în limba de predare a specializării sau în limba engleză.

Lucrarea de licență/diplomă/disertație este structurată pe capitole (*capitolele lucrării de licență/diplomă/disertație vor fi numerotate crescător*) și include următoarele elemente **obligatorii**:

* **Copertă:** informațiile ce trebuie să apară pe coperta lucrării de licență/diplomă/disertație sunt prezentate în Anexa 3.
* **Pagina de titlu** – informațiile ce trebuie să apară în pagina de titlu a lucrării de licență/diplomă/disertație sunt prezentate în Anexa 4.
* **Cuprins**: Lucrarea de licență/diplomă/disertație va avea un cuprins care să conțină cel puțin titlurile tuturor capitolelor însoțite de numărul paginii la care începe fiecare capitol.
* **Introducere**: obiectivele lucrării și descrierea succintă a capitolelor, prezentarea temei (nu se va face introducere în temă), prezentarea contribuției proprii, respectiv a rezultatelor originale și menționarea sesiunii de comunicări unde au fost prezentate sau a revistei unde au fost trimise spre publicare rezultatele originale (dacă este cazul). *Introducerea nu se numerotează ca și capitol.*
* **Conținutul lucrării**:
* Introducerea in domeniu și subdomeniu;
* prezentarea aparaturii utilizate și a metodelor de preparare a probelor (dacă este cazul) si de analiză;
* prezentarea rezultatelor și/sau a aplicațiilor specifice tematicii alese;
* accentuarea contribuțiilor relevante (rezultate proprii obținute în cadrul temei prezentate, interpretarea datelor, aplicații proprii).
* **Concluzii:** cuprinde sinteza informațiilor și/sau rezultatelor prezentate în lucrare, opinia personală privind rezultatele obținute, precum și potențiale direcții viitoare de cercetare legate de tema abordată. *Concluziile nu se numerotează ca și capitol.*
* **Anexe** (dacă este cazul): apar într-o secțiune separată, care *nu se numerotează ca şi capitol*. Fiecare anexă se va menționa cel puțin o dată în textul lucrării. Anexele se numerotează crescător (Anexa 1, Anexa 2, etc).
* **Bibliografia** va conține lista tuturor surselor de informație utilizate de către absolvent pentru redactarea lucrării de licență/diplomă/disertație. *Secțiunea Bibliografie nu se va numerota ca și capitol al lucrării*. La secțiunea Bibliografie, lucrările se vor numerota în ordinea apariției lor în lucrare utilizându-se simboluri de forma [1], [2], etc. .

Format bibliografic:

* + *Pentru cărți*: autori, *titlul cărții*, editura, locul apariției, anul apariției. Exemplu:   
    [1] E. Boeker, R. Van Grondelle, *Environmental Physics*, John Wiley & Sons, Chichester, 1995.
  + *În cazul articolelor*: autori, *titlul articolului*, numele revistei, **volumul**, paginile, anul apariției. Exemplu:  
    [2] J. M. Phillips, *Substrate selection for HTS thin films*, J. Appl. Phys., **79**, 1829-1846, 1996.
  + *Pentru surse de pe Internet*: adresa de internet. Exemplu:   
    [3] http://www.gps.caltech.edu/~edwin/molecular\_vibrations.htm   
    (accesat la data ...)
* **Declarație standard:** lucrarea de licență/diplomă se încheie cu o declarație pe propria răspundere a absolventului, datată și semnată în original, din care să rezulte că lucrarea îi aparține, nu a mai fost niciodată prezentată și nu este plagiată. Conținutul declarației este prezentat în Anexa 2 a Regulamentului de organizare și desfășurare a examenului de finalizare a studiilor universitare de scurtă durată, licență și master nr. 39 din 20.03.2024 aprobat de Senatul Universității Babeș-Bolyai.

**Lucrarea va fi însoțită de** un document conținând un rezumat în limba engleză (Abstract), cu prezentarea pe scurt a conținutului pe capitole, punând accent pe contribuțiile relevante.

**Cerințe privind tehnoredactarea**

* **Format**: A4 (Page Setup -> Paper).
* **Marginile paginii**: se vor utiliza următoarele valori pentru marginile paginii (Page Setup -> Margins): stânga: 2,5 cm; dreapta: 2 cm; sus: 2 cm; jos: 2 cm.
* **Spațiere între rânduri**: textul va respecta o spațiere între rânduri de 1,5 linii (Format->Paragraph->Line spacing-> 1,5 lines).
* **Alinierea textului în cadrul paragrafelor**: textul din cadrul paragrafelor normale va fi aliniat între marginile din stânga și dreapta (justified).
* **Font:** fontul utilizat pentru redactare va fi Times New Roman sau Arial, Cambria sau similar cu dimensiunea de 12 puncte, utilizând diacriticele specifice limbii în care este redactată lucrarea (ă, ş, ţ, î, â - pentru limba română).
* **Numerotarea paginilor**: numerotarea paginilor se face începând cu pagina de titlu, până la ultima pagină a lucrării, dar numărul paginii apare doar începând cu Introducerea. Numărul de pagină se inserează în subsolul paginii, centrat.
* **Antetul paginii**: apare începând cu introducerea şi va conţine numele absolventului (în stânga) şi titlul lucrării (în dreapta).
* **Tabele:** tabelele se numerotează cu 2 cifre, prima reprezentând numărul capitolului, iar cea de a doua reprezentând numărul tabelului din capitolul respectiv. Fiecare tabel are număr şi titlu, care se menționează deasupra tabelului, aliniat la marginea din dreapta. *Fiecare tabel va fi menționat cel puțin o dată în textul lucrării*.
* **Figuri:** figurile (aici sunt incluse imagini, grafice, capturi de ecran) se numerotează cu 2 cifre, prima reprezentând numărul capitolului, iar cea de a doua fiind numărul figurii din capitolul respectiv; fiecare figură are număr şi titlu, care se menționează sub figură, centrat.

Se recomandă ca lucrarea să aibă între 30 şi 60 pagini (lucrarea de licență/diplomă) respectiv între 20 și 50 pagini (lucrarea de disertație).

Capitolele vor începe pe pagină nouă.

1. **Susținerea**

**Prima parte:**

* Prezentarea concisă a conținutului lucrării (elaborată într-un soft de prezentare cum ar fi PowerPoint, Keynote, Prezi, PDF etc.), cu accent pe menționarea contribuțiilor relevante.
* Timpul acordat prezentării: 12 minute.

Recomandări pentru realizarea prezentării multimedia:

* existenta obligatorie a unui slide care va conține cel puțin titlul lucrării, numele absolventului și numele cadrului didactic coordonator;
* existenta unui slide cu cuprinsul lucrării;
* slide-urile pot să conțină text (idei principale), tabele, formule, figuri (cu ajutorul acestora se vor prezenta acele aspecte ale lucrării ce se doresc a fi comunicate comisiei);
* existența a 1-2 slide-uri pentru concluzii;

**Partea a doua:**

Membrii comisiei pun întrebări candidaților, după cum urmează:

* întrebări din tematica lucrării (relativ la conceptele și metodele utilizate);
* întrebări din tematica domeniului abordat în lucrare;
* întrebări referitoare la posibilele aplicații.

Timpul destinat întrebărilor şi răspunsurilor: minim 5 minute

**III. Notarea lucrării**

La notarea lucrării se va avea în vedere:

* modul de prezentare (claritatea expunerii, consistența).
* evidențierea rezultatelor proprii și a contribuțiilor originale.
* cunoașterea noțiunilor și a tehnicilor folosite în lucrare, întrebuințarea corectă a lor.

Răspunsurile incorecte la întrebări pot atrage după sine nepromovarea examenului.

**Pentru lucrările de licență/diplomă/disertație o condiție necesară de acordare a notei 10 este ca lucrarea să conțină contribuții originale, relevante, ale autorului ei;**

Pentru această probă, președintele și membrii comisiei de licență sau disertație vor acorda fiecare o notă întreagă de la 1 la 10 luând în considerare lucrarea redactată, susținerea și modul în care absolventul a răspuns la întrebările comisiei. Între aceste note nu poate fi o diferență mai mare de 2 puncte. Nota acordată de coordonator este orientativă. Președintele comisiei are rol de mediator pentru armonizarea notării iar nota finală se obține din media notelor acordate.

**ANEXA 3**

UNIVERSITATEA “BABEŞ-BOLYAI” CLUJ-NAPOCA

FACULTATEA DE FIZICĂ

SPECIALIZAREA ................................

**LUCRARE DE LICENŢĂ/DIPLOMĂ/DISERTAŢIE**

Coordonator științific Absolvent

Titlu Prenume Nume Prenume Nume

[Anul]

**ANEXA 4**

UNIVERSITATEA “BABEŞ-BOLYAI” CLUJ-NAPOCA

FACULTATEA DE FIZICĂ

SPECIALIZAREA ................................

**LUCRARE DE LICENŢ****Ă/DIPLOMĂ/ DISERTAŢIE**

**TITLUL LUCRĂRII**

Coordonator științific Absolvent

Titlu Prenume Nume Prenume Nume

[Anul]

**ANEXA 5**

Universitatea „Babeș-Bolyai” Cluj-Napoca

Facultatea de Fizică

**Apreciere asupra lucrării de licență/diplomă/disertație**

**Titlul lucrării de licenț****ă/****diplomă/disertație: ..............**

**Autor: ...........**

**Specializarea/limba de predare:.................../.......................**

**Lucrarea a trecut prin procedura de verificare de similitudini. În calitate de conducător de licență/diplomă/disertație, am analizat raportul de similitudini și declar pe proprie răspundere că lucrarea respectă normele deontologice.**

**Doresc amânarea publicării lucrării pe site-ul facultății (bifați) □**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...

Contribuția autorului și originalitatea abordării tematicii lucrării (cel puțin 4 fraze în limba specializării sau în limba engleză):

**Nota acordată ------------**

**Cluj-Napoca, Coordonator științific:**

ZZ.LL.AAAA Prenume Nume

(semnătura)

**ANEXA 6**

Universitatea „Babeș-Bolyai” Cluj-Napoca

Facultatea de Fizică

**Declarația privind utilizarea uneltelor bazate pe Inteligența Artificială în prepararea lucrării de licență/diplomă/disertație**

Subsemnata/Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ autorul lucrării de licență/diplomă/disertație cu titlul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ declar pe proprie răspundere declar că **am folosit / nu am folosit** unelte bazate pe Inteligență Artificială în prepararea lucrării de licență/diplomă/disertație.

Unelte bazate pe Inteligență Artificială a fost folosite pentru1:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Toate** conținuturile generate cu sprijinul instrumentelor IA au fost revizuite critic, editate și integrate de autor/autoare pentru a asigura rigoarea academică, acuratețe și originalitate. Autorul/autoarea își asumă întreaga responsabilitate pentru conținutul, argumentele și concluziile prezentate în această lucrare. Instrumentele de inteligență artificială au fost utilizate respectând politicile Universității Babeș-Bolyai privind etica în cercetare și integritatea academică.

**Cluj-Napoca,**  Prenume Nume:

ZZ.LL.AAAA (semnătura)

1 se completează numai în cazul în care autorul a folosit unelte bazate pe AI. Exemple de utilizare: căutare în literatura de specialitate, verificare de ortografie, îmbunătățirea textului scris de autor, ajutor de programare (vibe coding), etc.